钦定古今图书集成/历象汇编/岁功典/第060卷 > 满江红〈吴江秋夜〉 汪元量
## 钦定古今图书集成/历象汇编/岁功典/第060卷 > 满江红〈吴江秋夜〉 汪元量

一个兰舟双桂桨、顺流东去。但满目、银光万顷，凄其
风露。渔火已归鸿雁汊，櫂歌更在鸳鸯浦。渐夜深、芦
叶冷飕飕，临平路。　吹铁笛，鸣金鼓。丝玉鲙，倾香醑。
且浩歌痛饮，藕花深处。秋水长天迷远望，晓风残月
空凝伫。问人间、今夕是何年，清如许。